Pauline Coatanea

Pauline Coatanea zo ur c'hoarierez mell-dorn etrebroadel ganet e Lokournan (Bro-Leon) d'ar 6 a viz Gouere 1993. Askellerez dehoù eo he fost. E 2018 e ya ganti an titl a wellañ askellerez dehoù kampionad Frañs hag an titl a gampionez Europa gant skipailh mell-dorn Bro-C'hall. E 2020 eo kampionez olimpek gant ar skipailh-se.

 Red-micher 
En em stummañ a ra e Klub Lokmaria HB ha kenderc'hel a ra e Pol Diwanidi Kerichen ha goude e kreizenn stummañ Arvor 29. C'hoari a ra he c'hrogadoù kentañ e D1 (6 gwech ha 2 bal e D1 e daou goulezad) met ret eo dezhi mont d'an harlu abalamour da daol-freuz ar c'hlub brestat e 2012. Kemer a ra perzh memestra e Kampionad ar bed mell-dorn junior merc'hed ha mont a ra ar medailhenn arc'hant ganti hag an titl a wellañ askellerez dehoù ar gevezadeg.

C'hoari a ra e Naoned Liger Atlantel Handball ha gounit a ra kampionnad mell-dorn Bro-C'hall ar merc'hed eil rummad e  2013. Goulennet eo gant meur a glub met chom a ra e Naoned betek 2017.

Dibabet eo e miz Meurzh 2017 evit c'hoari e skipailh Bro-C'hall ar merc'hed a-enep hini Danmark e-pad ar Golden League

Distreiñ a ra da Vrest evit ar c'houlzad 2017-2018 gant ar Brest Breizh Handball ha c'hoari a ra e Kevre ar Gampioned evit ar wech kentañ. Gounit a ra Kib Frañs ha dilennet eo askellerez dehoù gwellañ kampionad Frañs. Embann a ra ar Brest Breizh Handball e miz Genver eo astennet he c'hevrat evit tri c'houlzad.

Daoust da bandemiezh ar C'hovid-19 e kendalc'h ar Brest Breizh Handball da vont war-raok peogwir e ya gantañ Kampionad Frañs, Kib Frañs ha mont a ra betek gourfenn Kevre ar Gampioned, ar pezh n'eo ket c'hoarvezet biken gant klub gall ebet.

Kampionez olimpek eo Pauline Coatanea e 2020 gant skipailh mell-dorn Bro-C'hall.

 Loreadeg 
 Evel dibabad "broadel" 
 C'hoarioù olimpek
 medailhenn aour C'hoarioù olimpek 2020
 Kampionadoù Europa
 medailhenn aour Kampionad Europa 2018
 medailhenn arc'hant Kampionad Europa 2020
 Traoù all
 medailhenn arc'hant Kampionad ar bed junior 2012Folenn krogad ar gourfenn war http://ihf.info ihf.info, Kevre Etrebroadel ar Mell-dorn, gwelet d'an 21 a viz Even 2013.
 10 plas Kampionad Europa ar re dindan 19 vloaz 2011Women's European Championship 19 - 9th place final - Match Details, KEvre Etrebroadel ar Mell-Dorn,, 13 a viz Eost.

 En he c'hlub 
Gant Brest
 kevezadegoù etrebroadel
 finaliste de la Ligue des champions en 2021
 kevezadegoù "broadel"
 trec'h e Kampionad mell-dorn merc'hed Bro-C'hall 2021
 finaliste en 2022
 trec'h Kib Bro-C'hall 2018 ha 2021
 finaliste en 2019
 finaliste de la coupe de la Ligue en 2011
 trec'h e Kampionad D2 Bro-C'hall e 2013(gant Naoned Liger Atlantel Handball)

 Titloù hinienel 
 dilennet gwellañ askellerez dehoù kampionad ar bed mell-dorn junior ar merc'hed 2012
 dilennet gwellañ askellerez dehoù Kampionad mell-dorn merc'hed Bro-C'hall 2018

 Arouezennoù 
 Marc'heg al Lejion a enor Bro-C'hall (2021)

 Daveoù 

Rummad:Mell-dorn
Rummad:Sportourezed Breizh
Rummad: Ganedigezhioù 1993
Rummad:Kampionezed olimpek Breizh
Rummad:Marc'heien al Lejion a enor